	Студијски програм: Oсновне струковне студије - Струковни фармацеут

	Назив предмета: Фитотерапија

	Статус предмета: Изборни

	Број ЕСПБ: 4

	Услов: Уписан трећи семестар

	Циљ предмета
Систематично разумевање примене биљних производа у здравственој заштити и стицање теоријских знања и практичних вештина о коришћењу лековитих биљака у лечењу и превенцији болести. Кроз различите методе наставе студенти ће развити способност примене стечених знања у реалним ситуацијама, као и критичко размишљање о применљивости различитих биљних терапијских метода. Кроз овај предмет, студенти ће развити компетенције неопходне за безбедну и ефикасну примену фитотерапије у будућем професионалном окружењу фармацеутског сектора.

	Исход предмета
Након завршетка наставе и успешно положеног испита студенти ће стећи следеће опште и специфичне компетенције: познавање специфичности фитотерапије у односу на друге терапијске методе, историјски контекст, принципи и основни концепти; познавање и разумевање категоризације фитотерапије у области здравствене заштите и комплементарне медицине; стицање систематских знања о лековитим биљкама која укључују: класификацију, латинске и народне називе, хемијски састав, терапеутско дејство и употребу, индикације и контраиндикације за употребу; познавање различитих метода фитотерапије и начина примене биљних призвода у лечењу и превенцији различитих стања и болести; способност препознавања адекватних терапијских метода на основу коришћења биљних производа у конкретним условима, са фокусом на примену засновану на научним доказима; способност примене стечених знања у пракси и развој самосталности у професионалном раду.

	Садржај предмета
Теоријска настава
Увод у фитотерапију; Рационална фитотерапија; Фитохемикалије и њихова фармаколошка дејства; Производња, контрола квалитета, ефикасност и безбедност фитопрепарата; Фитопрепарати у третману болести кардиоваскуларног система; Фитотерапија у поремећајима централног нервног система; Фитотерапија гинеколошких стања и стања уринарног система; Фитопрепарати у третману болести респираторног система; Фитопрепарати у третману поремећаја дигестивног система; Биљни препарати за побољшање метаболизма и производи са хормонским дејством; Биљни препарати са ефектима на мишићно-скелетни систем и стања коже; Антимикробни и антиоксидативни природни производи; Имуномодулаторни и антиканцерогени биљни производи; Интеракције биљних препарата и лекова, контраиндикације, токсичност и нежељени ефекти; Ароматерапија и апитерапија.
Практична настава (вежбе)
Ботаничка класификација, идентификација, сакупљање и складиштење лековитог биља; Методе екстракције; Формулације фитопрепарата; Монографије биљака; Формулације, монографије биљака које се користе у третману стања и поремећаја различитих система органа; Тестови за процену антитуморске и антиоксидативне активности биљака и њихова релевантност; Претраживање ресурса клинички значајних интеракција између биљних и конвенционалних лекова; Формулисање критичког става заснованог на доказима на примерима одабраних фитопрепарата доступних на тржишту.

	Број часова активне наставе: 60
	Теоријска настава: 30
	Практична настава: 30

	Методе извођења наставе
Предавања, вежбе, рад у малим групама

	Оцена знања (максимални број поена 100)

	Предиспитне обавезе
	поена
	Завршни испит 
	поена

	активност у току предавања
	
	писмени испит
	35

	практична настава (вежбе)
	15
	усмени испит
	

	колоквијум-и
	30
	практични испит
	

	семинар-и
	20
	
	



